nvidia/miracl-vision huggingface dataset:
২০১৮ আইসিসি বিশ্বকাপ বাছাইপর্ব

২০১৮ আইসিসি বিশ্বকাপ বাছাইপর্ব (ইংরেজি: 2018 Cricket World Cup Qualifier) ২০১৯ সালে অনুষ্ঠিতব্য ক্রিকেট বিশ্বকাপে অংশগ্রহণের চূড়ান্ত বাছাইয়ের লক্ষ্যে মার্চ, ২০১৮ সালে অনুষ্ঠিতব আন্তর্জাতিক ক্রিকেট প্রতিযোগিতা। এ প্রতিযোগিতার শীর্ষ দুই দল আফগানিস্তান ও ওয়েস্ট ইন্ডিজ বিশ্বকাপে খেলার যোগ্যতা লাভ করে।তারা আইসিসি ওডিআই চ্যাম্পিয়নশীপ মাধ্যমে উত্তীর্ণ বাকি ৮ দলের সাথে বিশ্বকাপে খেলবে।ফাইনালে ওয়েস্ট ইন্ডিজকে হারিয়ে আফগানিস্তান চ্যাম্পিয়ন হয়। ১৯৮৩ সালের পর এই প্রথম জিম্বাবুয়ে বিশ্বকাপে খেলার যোগ্যতা অর্জন করতে পারে নি। প্রথমে প্রতিযোগিতাটি বাংলাদেশে আয়োজনের সিদ্ধান্ত নেয়া হয়েছিলো। তবে বাংলাদেশ স্বয়ংক্রিয়ভাবে ২০১৯ সালের ক্রিকেট বিশ্বকাপে খেলার সুযোগ পায়, তাই এটি পরিবর্তিত হয়।সংযুক্ত আরব আমিরাত,জিম্বাবুয়ে ও স্কটল্যান্ড-আয়ারল্যান্ড যৌথ এই তিনটি আবেদন নিয়ে চিন্তা-ভাবনা করা হচ্ছিল। ১৩ অক্টোবর ২০১৭ তে সিদ্ধান্ত নেয়া হয় এটা জিম্বাবুয়েতে হবে। ২০১৯ সালে আইসিসি’র পরিচালনায় অনুষ্ঠিতব্য ক্রিকেট বিশ্বকাপে অংশগ্রহণকারী দলের সংখ্যা কমিয়ে আনা হয়। এরফলে বিশ্বকাপ বাছাইপর্বে নতুন ধরনের ব্যবস্থা প্রণীত হয় যাতে কমপক্ষে দুইটি টেস্টভূক্ত দেশ বাছাইপর্ব প্রতিযোগিতায় অংশগ্রহণ করতে হবে। ফলশ্রুতিতে প্রথমবারের মতো টেস্টভূক্ত দেশের বিশ্বকাপে খেলা অনিশ্চয়তার মুখোমুখি হতে পারে। আয়ারল্যান্ড এবং আফগানিস্তানের নতুন টেস্ট দল হলেও তাদেরও এটা খেলতে হবে। ৩০ সেপ্টেম্বর, ২০১৭ তারিখের মধ্যে শীর্ষ আট দল স্বয়ংক্রিয়ভাবে বিশ্বকাপে খেলার সুযোগ পাবে। আইসিসি ওডিআই চ্যাম্পিয়নশীপ র‌্যাঙ্কিংয়ে নিচেরসারির চারটি দল ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপের শীর্ষ চার দল এবং ২০১৮ আইসিসি বিশ্ব ক্রিকেট লীগ দ্বিতীয় বিভাগের দুই ফাইনালিস্টের সাথে যোগ দেবে। এরফলে কমপক্ষে দুইটি সহযোগী দল বিশ্বকাপে খেলার সুযোগ পাবে বা পাবে না যদি টেস্টভূক্ত দেশগুলোর কাছে পরাজিত হয়। ওয়েস্ট ইন্ডিজ আফগানিস্তান জিম্বাবুয়ে আয়ারল্যান্ড নেদারল্যান্ডস স্কটল্যান্ড হংকং পাপুয়া নিউগিনি সংযুক্ত আরব আমিরাত বর্তমান র‌্যাঙ্কিংয়ে ৪ দল নিচেরসারিতে অবস্থান করছে: শীর্ষ ৪ দল বর্তমান র‌্যাঙ্কিংয়ে অবস্থান করছে: অনুষ্ঠিতব্য ২০১৮ সালের ক্রিকেট বিশ্বকাপের বাছাইপর্বে খেলার সুযোগ পাবে দ্বিতীয় বিভাগে অবনমন ঘটবেউৎস: ইএসপিএনক্রিকইনফো প্রাথমিকভাবে ১০ টি দল ২টি গ্রুপে ভাগ হয়ে খেলবে।প্রতিটি জয়ে ২ পয়েন্ট,ড্র হলে বা খেলা পরিত্যক্ত হলে ১ পয়েন্ট ও হারলে কোনো পয়েন্ট দেয়া হবে না। প্রত্যেক গ্রুপের সেরা ৩ টি দল সেরা ৬ এ খেলবে।সেখানে শুধুমাত্র প্রাথমিক রাউন্ড থেকে উত্তীর্ণ দলগুলোর মধ্যকার খেলায় প্রাপ্ত পয়েন্ট ও নেট রান রেট যোগ করা হবে।বাদ পড়া দলগুলোর পয়েন্ট ও নেট রান রেট বাদ দেয়া হবে। প্রতিটি দল অন্য গ্রুপ থেকে উত্তীর্ণ ৩টি দলের সাথে খেলবে।সেরা ৬ এর প্রথম ২ টি দল বিশ্বকাপে খেলার যোগ্যতা অর্জন করবে। ম্যাচগুলো অনুষ্ঠিত হয় হারারে স্পোর্টস ক্লাব এবং ওল্ড হারারিয়ান্স-এ। ম্যাচগুলো অনুষ্ঠিত হয় কুইন্স স্পোর্টস ক্লাব এবং বুলাওয় অ্যাথলেটিক ক্লাব -এ। ম্যাচগুলো অনুষ্ঠিত হয় হারারে স্পোর্টস ক্লাব, ওল্ড হারারিয়ান্স এবং কুইন্স স্পোর্টস ক্লাব-এ। বি.দ্র: বাকি দলগুলোর আগে থেকেই ২০২২ সাল পর্যন্ত ওডিআই স্ট্যাটাস আছে।
যৌনতা ও আইন

যৌনতা ও আইনমূলতঃ মানব যৌনাচার সংক্রান্ত আইন নিয়ে আলোচনা করে। যৌন আইন আর অন্যান্য দশটি আদালতীয় আইনের চেয়ে আলাদা। সময়ের সাথে, বেআইনি যৌন কার্যক্রমকে যৌন অপরাধ বলে সংজ্ঞায়িত করা হয়েছে। কিছু আইন এক বা একাধিক অংশগ্রহণকারীর নিরাপত্তা নিশ্চিতে করা হলেও, অনেক ক্ষেত্রেই নির্ধারিত কিছু আচরণকে যৌন অপরাধ বলা হয়। উদাহরণস্বরূপ, যদি অংশগ্রহণকারীদের একজনের কোন যৌনবাহিত রোগ থাকে তবে অন্য অংশগ্রহণকারীর নিরাপত্তার জন্য একটি আইনে অনিরাপদ যৌনমিলনকে; অথবা বিনা-সম্মতিতে যৌন সম্পর্ক স্থাপন অংশগ্রহণকারীদের মধ্যকার সম্পর্ক ইত্যাদির ভিত্তিতে যৌন কর্মকাণ্ডের উপর নির্ভর করে আইন তৈর করা হয়। সাধারণত, সামাজিকভাবে অনুচিত কিংবা নির্দিষ্ট সমাজব্যবস্থার সাথে বেমানান আচরণ অথবা যৌন নির্যাতনের বিরূদ্ধে করা আইনগুলোই যৌন অপরাধ সংক্রান্ত আইনের তালিকায় পড়ে। যৌন অপরাধ হল মানুষের যৌন আচরণের মাঝে অপরাধ মূলক আচরণ। যে ব্যক্তি যৌন অপরাধ করে থাকে তাকে যৌন অপরাধী বলা হয়। কিছু কিছু যৌন অপরাধ সহিংস আবার কিছু কিছু অনাকাঙ্ক্ষিত যৌন আচরণ। অন্যান্য অপরাধের মাঝে আছে সামাজিক ট্যাবু বা গতানুগতিক ধারণার বিরুদ্ধে আচরণ যেমন অজাচার, সডোমি, প্রদর্শনকামনা ইত্যাদি। সংস্কৃতি ও সামাজিক মূল্যবোধের পার্থক্যের ভিত্তিতে কিছু কিছু যৌন আচরণকে অপরাধ হিসেবে চিহ্নিত করা হয়। এমনকি যৌন অপরাধের শাস্তির মাত্রাও দেশ, জাতি ভেদে ভিন্ন হতে পারে। সাধারণত, আইনত ভাবে প্রাপ্তবয়স্ক হওয়ার পূর্বে বাচ্চাদের সাথে কিংবা কিশোর বয়েসীদের সাথে যৌন কর্মকাণ্ডে লিপ্ত হওয়া, অজাচার, পশুর ক্ষতি করা,মৃতদেহের সাথে সংগম ( নিক্রোফিলিয়া), যৌন নির্যাতন, ভয়-ভীতি প্রয়োগে যৌন সম্পর্ক কিংবা সহিংস আচরণ ইত্যাদি যৌন অপরাধ হিসেবে গন্য হয়। আলাদাভাবে এই আইন পর্নগ্রাফির ও অশ্লীলতার সেন্সর করার দায়িত্ব নিয়ে থাকে। ধর্ষণের অভিযোগ শুধুমাত্র তখনই গ্রহণ করা হয় যখন যেকোন বয়সী ব্যক্তি যৌনকর্মে নিজের সম্মতি দেয় না। এই কর্মকাণ্ডগুলো সাধারণত শর্তস্বাপেক্ষে আইনবিরোধী এবং অপরাধ হিসেবে মানা হয়। তবে প্রাপ্তবয়স্ক অংশগ্রহণকারীদের সম্মতি থাকার ভিত্তিতে কিছু কিছু কর্মকাণ্ড রোল-প্লে হিসেবে গণ্য হয়। যৌন আচরণের ক্ষেত্রে সাধারণত "সম্মতি প্রদানের বয়স" যৌন কর্মকাণ্ডে আইনগতভাবে অংশ নেয়ার বয়সকে মানা হয়। সম্মতি প্রদানের বয়স কোনভাবেই বিবাহযোগ্য বয়সের সাথে বিভ্রান্ত করা যাবে না। বিভিন্ন আইনে "সম্মতি প্রদানের বয়স" বিভিন্ন রকমের। তবে গড়ে ১৬ থেলে ২১ বছর বয়সকে "সম্মতি প্রদানের" বয়স বলে মানা হয়ে থাকে। আবার মানসিক বয়স যদি সম্মতি প্রদানের উপযোগী না হয়ে থাকে, তাহলে ফাংশনাল বয়স বিবেচনায় আনা হয় না। অর্থাৎ, ফাংশনাল এবং মানসিক উভয় বয়সি এক্ষেত্রে বিবেচনায় নেয়া হয়। অনেক দেশেই সমকামিতা বেআইনি। বাংলাদেশে ৩৭৭ ধারার ব্যাখ্যায় পায়ুসঙ্গমজনিত যে কোন যৌথ যৌন কার্যকলাপকে এর অন্তর্ভুক্ত করা হয়েছে। একারণে, পরস্পর সম্মতিক্রমে বিপরীতকামী মুখকাম ও পায়ুমৈথুনও উক্ত আইন অনুযায়ী শাস্তিযোগ্য অপরাধ বলে গণ্য হতে পারে। ২০১৩ সালে সমকামিতাকে অবৈধ ঘোষণা করে ভারতের সুপ্রিম কোর্ট । ভারতীয় জনতা পার্টি (বিজেপি) সমকামিতাকে অপ্রাকৃতিক বলেছে । বর্তমানে সমকামীদের সাজা ওই ৩৭৭ দণ্ড বিধি অনুযায়ী প্রচলিত। অজাচার হলো ঘনিষ্ঠ রক্তীয় সম্পর্ক আছে এমন আত্মীয়ের সঙ্গে যৌনকর্ম বা যৌনসঙ্গম। সাধারণত অজাচার তিনটি যৌনসম্পর্কে ইঙ্গিত করে; যথা: কন্যার সঙ্গে পিতার, পুত্রের সঙ্গে মাতার এবং বোনের সঙ্গে ভাইয়ের যৌনকর্ম বা যৌনসঙ্গম। সকল প্রধান ধর্মে অজাচার নিষিদ্ধ ও গর্হিত হিসাবে ধীকৃত। সৌদি আরব, পাকিস্তান, আফগানিস্তান, কাতার, মৌরিতানিয়া, সংযুক্ত আরব আমিরাত, সুদান, ইয়েমেন, ওমান, মরক্কো, মালদ্বীপ, কুয়েত ও ইরানে ব্যভিচার অপরাধ হিসেবে গণ্য।
আবেদ হোসেন খান

আবেদ হোসেন খান (১ এপ্রিল, ১৯২৯ - ২৯ এপ্রিল, ১৯৯৬) ছিলেন একজন বাংলাদেশী উচ্চাঙ্গ সঙ্গীতশিল্পী, সেতার বাদক ও সুরকার। তার জন্ম হয় উপমহাদেশের অন্যতম এক সঙ্গীত পরিবারে। তিনি ১৯৭৩ সালে 'ওস্তাদ আয়েত আলী খাঁ সঙ্গীত নিকেতন' প্রতিষ্ঠা করেন। সঙ্গীতে অবদানের জন্য তিনি ১৯৮৫ সালে বাংলাদেশ সরকার কর্তৃক প্রদত্ত একুশে পদক লাভ করেন। আবেদ হোসেন ১৯২৯ সালের ১ এপ্রিল তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়িয়ার নবীনগর উপজেলার শিবপুর গ্রামের এক সঙ্গীত পরিবারে জন্মগ্রহণ করেন। তার পিতা ওস্তাদ আয়েত আলী খাঁ একজন বরেণ্য উচ্চাঙ্গ সঙ্গীতশিল্পী এবং মাতা উমার উন-নেসা খানম। তার চাচা ওস্তাদ আলাউদ্দিন খাঁ উপমহাদেশের প্রখ্যাত সঙ্গীতজ্ঞ। ছয় ভাইবোনের মধ্যে মোবারক সর্বকনিষ্ঠ। তার বড় তিন বোন আম্বিয়া, কোহিনূর, ও রাজিয়া এবং ছোট দুই ভাই প্রখ্যাত সঙ্গীতজ্ঞ বাহাদুর হোসেন খান এবং সঙ্গীত গবেষক ও লেখক মোবারক হোসেন খান। পারিবারিক ঐতিহ্য অনুযায়ী ছেলেবেলা থেকে সঙ্গীত সাধনা করেছেন। দেশ বিভাগের পূর্ব থেকে তাঁর পিতার গান শিখানোর উদ্দেশ্যে কুমিল্লা জেলায় যাতায়াত ছিল এবং ১৯৪৭ সালে দেশ বিভাগের পর তাঁরা সপরিবারে সেখানে চলে যান। আবেদ সেখানে কুমিল্লা ভিক্টোরিয়া কলেজ থেকে স্নাতক পাস করেন। আবেদ হোসেন ১৯৫০ সালে বাংলাদেশ বেতারের নিজস্ব শিল্পী হিসেবে যোগ দেন। বাংলাদেশ বেতার ও টেলিভিশনে তাঁর সুরকৃত গান প্রচারিত হত। তিনি চলচ্চিত্রের সঙ্গীতও পরিচালনা করেন। তিনি কথাসাহিত্যিক হুমায়ুন কাদির রচিত উপন্যাস নদী ও নারী অবলম্বনে নির্মিত নদী ও নারী চলচ্চিত্রের সঙ্গীত পরিচালনা করেন। তিনি ৩৬ বছর বাংলাদেশ বেতারে সঙ্গীত পরিচালক হিসেবে কর্মরত ছিলেন এবং ১৯৮৬ সালে মুখ্য সঙ্গীত প্রযোজক পদে থাকাকালীন অবসর গ্রহণ করেন। পরবর্তীতে চুক্তিভিত্তিতে আরো প্রায় ১০ বছর এই দায়িত্ব পালন করেন। বাংলাদেশ বেতারে ফজল-এ-খোদা রচিত ও আবেদ হোসেন খান সুরারোপিত দেশাত্ববোধক গান"যে দেশেতে শাপলা শালুক ঝিলের জলে ভাসে" অসম্ভব জনপ্রিয়তা অর্জন করে। আবেদ হোসেনের ৩ খণ্ডে রচিত সুর-লহরী গ্রন্থটি সঙ্গীত বিষয়ের পাঠ্যতালিকায় অন্তর্ভুক্ত। তিনি ঢাকা সঙ্গীত মহাবিদ্যালয়ের প্রতিষ্ঠাতাদের মধ্যে অন্যতম। ১৯৭৩ সালে তিনি উচ্চাঙ্গ সঙ্গীত শিক্ষা প্রদানের লক্ষ্যে 'ওস্তাদ আয়েত আলী খাঁ সঙ্গীত নিকেতন' নামক সঙ্গীত একাডেমী প্রতিষ্ঠা করেন এবং মৃত্যুর পূর্ব পর্যন্ত এই প্রতিষ্ঠানের অধ্যক্ষ ও সভাপতির দায়িত্ব পালন করেন। আবেদ হোসেনের পুত্র শাহাদাত হোসেন খানও একজন গুনী সঙ্গীত ব্যক্তিত্ব। তার দুই জমজ নাতনী আফসানা খান সেতার বাদক ও রুখসানা খান সরোদ বাদক। আবেদ হোসেন ১৯৯৬ সালের ২৯ এপ্রিল মৃত্যুবরণ করেন।
সায়গন নদী

সাইগন নদী (ভিয়েতনামী: Sông Sài Gòn সোঙ্গা গো গোন) হল দক্ষিণ ভিয়েতনামে অবস্থিত একটি নদী, যা দক্ষিণ-পূর্ব কাম্বোডিয়াতে ফাম দাউংয়ের কাছে প্রবাহিত হয়, দক্ষিণ ও দক্ষিণ-দক্ষিণপূর্বে প্রায় ২৩০ কিলোমিটার (১৪০ মাইল) প্রবাহিত হয় এবং সোই রাপ নদীতে যুক্ত হয়। তার প্রবাহটি দক্ষিণ চিন সাগরে মেকং ডেল্টা থেকে ২০ কিলোমিটার (১২ মাইল) উত্তর-পূর্বাঞ্চলে ছড়িয়ে পড়ে। সাইগন নদীতে ডোং নাই নদী হো চি মিন সিটি এর (পূর্বে নামকরণ সাইগন) এর ২৯ কিলোমিটার (১৮ মাইল) উত্তর-পূর্ব অংশে সংযুক্ত হয় এবং হো চি মিন সিটির বেন ক্যাট নদী সাইগন নদীতে যুক্ত হয়েছে। সাইগন নদীটি হো চি মিন সিটি শহরের জন্য খুবই গুরুত্বপূর্ণ কারণ এটি শহরটির প্রধান জলের সরবরাহ এবং সেইসঙ্গে সাইগন পোর্টের অবস্থান, যা ২০০৬ সালে ৩৫ মিলিয়ন মেট্রিক টন পন্য খালাস করেছে। নদীটি শেষের প্রবাহে নাহাবে ও ডোং নাই নামে দুটি নদীর সঙ্গে মিলিত হয়েছে। নদীটির নিম্ন প্রবাহ খুবই প্রবল। হো চি মিন সিটি কাছে থিনহা দ্য উপদ্বীপে অবস্থিত বাই কুই পর্যটন গ্রাম অবস্থিত। সাইগন নদীর নিচে নির্মিত থে থেইম টানেলটি ২০ নভেম্বর, ২০১১ তারিখে খোলা ছিল। এটি সম্পূর্ণ হওয়ার পর দক্ষিণ-পূর্ব এশিয়ার সবচেয়ে দীর্ঘতম নদী সুড়ঙ্গটি ছিল।
ব্যবহারিক নাস্তিক্যবাদ

সৃজক · পালক · ধ্বংসক · ভানেচ্ছা · একেশ্বর · দুরাত্মাঈশ্বর · জনকেশ্বর · স্থপতীশ্বর · অনাংশী · জননীশ্বর · পরমসত্ত্বা · প্রতিপালক · সর্ব · প্রভু · ত্রিত্ব · অজ্ঞেয় · ব্যাক্তিকেশ্বর ব্যাবহারিক নাস্তিক্যবাদ (Practical atheism) হচ্ছে একটি দৃষ্টিভঙ্গি যা বলে, ব্যক্তিকে ঈশ্বরের প্রতি অবজ্ঞা নিয়ে জীবন অতিবাহিত করা উচিত। ব্যাবহারিক নাস্তিক্যবাদে ঈশ্বরকে স্বীকার বা প্রত্যাখ্যান করা হয় না। অনেক সময় ব্যাবহারিক নাস্তিক্যবাদকে ঔদাসীন্যবাদ বা প্রায়োগিক নাস্তিক্যবাদের (Pragmatic atheism) সাথে ভুলবসত মিলিয়ে ফেলা হয়। ঔদাসীন্যবাদে ঈশ্বর নিয়ে প্রশ্নকে অপ্রাসঙ্গিক বলা ধরা হয়, যেখানে ব্যাবহারিক নাস্তিক্যবাদের ক্ষেত্রে ঈশ্বর বা ঈশ্বরের অস্তিত্ব বিষয়ক প্রশ্নকে অপ্রাসঙ্গিক ধরা হয় না। আবার প্রায়োগিক নাস্তিক্যবাদে বলা হয় আমাদের প্রায়োগিক জীবনে ঈশ্বরের ধারণা অপ্রাসঙ্গিক বলে ঈশ্বরে বিশ্বাস করা উচিত না, যেখানে অপ্রাসঙ্গিকতার জন্য ঔদাসীন্যবাদ ঈশ্বরের অস্তিত্বকে স্বীকার বা প্রত্যাখ্যান না করে সেই বিষয়ে উদাসীন থাকে। দার্শনিক জোফিয়া জাইবিকা (Zofia Zdybicka) ব্যাবহারিক নাস্তিক্যবাদের চারটি প্রকরণের কথা উল্লেখ করেন। ঐতিহাসিকভাবে, ব্যাবহারিক নাস্তিক্যবাদ মূলত ইচ্ছাকৃত একগুঁয়ে এবং ধর্মদ্রোহীতার সাথে সংশ্লিষ্ট মানুষের চর্চা ছিল। বলা হয়ে থাকে যেহেতু ঈশ্বর, নীতিমালা এবং সামাজিক দায়িত্বের অস্তিত্ব বিরাজ করে না, বাস্তবিক নাস্তিকেরা সকল ধরনের দায়িত্ব থেকে নিজেদের অব্যাহতি দিয়ে আনন্দবাদেই বাঁচতো বলে। ফরাসী ক্যাথোলিক দার্শনিক ইতিয়েনে বরনের (Étienne Borne) মতে, "ব্যাবহারিক নাস্তিক্যবাদ স্রষ্টার অস্তিত্ব অস্বীকার করে না বরং এটি একটি স্রষ্টাবিহীন জীবনযাপনের ধারা; এবং তা আরো বেশি ভয়ঙ্কর। অস্বীকৃতি নৈতিক বিধির লঙ্ঘন হলেও বিদ্রোহ পুরোপুরিভাবে নৈতিক বিধির বিরুদ্ধে।" ভলতেয়ারের উত্তরে এই দার্শনিক বলেন, "হেমলকের সাথে পারসলে মিশিয়ে না ফেলা অত্যন্ত জরুরী, ঠিক সেভাবেই ঈশ্বরে বিশ্বাস করা না করার ব্যাপারটিও।"
অমরাবতী, অন্ধ্রপ্রদেশ

অমরাবতী ভারতের অন্ধ্র প্রদেশের প্রকৃত রাজধানী শহর।  পরিকল্পিত শহরটি অন্ধ্রপ্রদেশ রাজধানী অঞ্চলের গুন্টুর জেলার কৃষ্ণ নদীর দক্ষিণ তীরে অবস্থিত।  ২৩ অক্টোবর ২০১৫ তারিখে প্রধানমন্ত্রী নরেন্দ্র মোদী উড্ডন্ডারউনিপালেম এলাকায় ভিত্তি প্রস্তর স্থাপন করা হয়।  গুন্টুর শহর, এবং বিজয়ওয়াডের মহানগরী এলাকা হল অমরাবতী রাজধানী।  প্রধানমন্ত্রী নরেন্দ্র মোদি অমরত্বের ভিত্তি প্রস্তর স্থাপন করেন অমরাবতী শব্দটি অমরত্বের স্থান হিসেবে অনুবাদ করে। ২২০০ বছর আগে তার প্রথম আইনটি রেকর্ড করার বর্তমান রাজধানী এলাকার নিজস্ব ঐতিহাসিক তাত্পর্য রয়েছে। অন্ধ্র প্রদেশ পুনর্গঠন আইন অনুযায়ী (২০১৪), হায়দরাবাদ তৎকালীন নবগঠিত তেলেঙ্গানা রাজ্য রাজ্যের রাজধানী হয়ে ওঠে, অন্ধ্রপ্রদেশের বিভক্তির পর। যাইহোক, হায়দরাবাদ দশটি বছর অতিক্রম না হওয়া সময়ের জন্য উভয় রাজ্যগুলির যৌথ রাজধানী হিসেবে থাকবে। অতএব, অমরাবতী এইভাবে অন্ধ্র প্রদেশ রাজধানী হিসাবে নির্মিত হয়েছে।
অন্ধ্রপ্রদেশ রাজধানী অঞ্চল

এই নিবন্ধটি ইংরেজি ভাষায় লেখা হয়েছে। নিবন্ধটি যদি ইংরেজি ভাষার ব্যবহারকারীদের উদ্দেশ্যে লেখা হয়ে থাকে তবে, অনুগ্রহ করে নিবন্ধটি ঐ নির্দিষ্ট ভাষার উইকিপিডিয়াতে তৈরি করুন। অন্যান্য ভাষার উইকিপিডিয়ার তালিকা দেখুন এখানে। অন্ধ্রপ্রদেশ রাজধানী অঞ্চল হচ্ছে রাজধানী বা মহানগর এলাকা যা অমরাবতী চারপাশে অবস্থিত, যা অন্ধ্রপ্রদেশের নতুন রাজধানী। সমগ্র অঞ্চলটি অন্ধ্র প্রদেশ ক্যাপিটাল রিজার্ভেশন অথরিটির আওতাধীন, ৫৮ টি মন্ডলীর অধীনে ৮,৬০৩ কিলোমিটার (৩,৩২২ বর্গকিলোমিটার) এলাকা জুড়ে রয়েছে, যার মধ্যে ২৯ টি কৃষ্ণ জেলা এবং ২৭ টি গুন্টুর জেলার রয়েছে।  গুন্টুর জেলায় আংশিকভাবে ১৮ টি মণ্ডল সম্পূর্ণ এবং ১১ টি মন্ডলগুলি আংশিকভাবে আচ্ছাদিত। কৃষ্ণ জেলায়, এটি সম্পূর্ণভাবে ১৫ টি মন্ডলগুলি এবং এপিসিডিডিআরডি এর আওতাধীন আংশিকভাবে ১৪ টি মন্ডলীর আওতায় রয়েছে।  রাজধানী শহরটি নগর বিজ্ঞপ্তিকৃত এলাকা এবং অন্ধ্রপ্রদেশ রাজধানী অঞ্চলের ২১.৭২৩ কিলোমিটার (৮৩.৮৭ বর্গ মাইল) আওতায় আসবে।  এই অঞ্চলের মোট ১৩ শহুরে এলাকায় রয়েছে। এগুলি হল রাজধানী অমরাবতী, ২ টি পৌর সংস্থা, ৮ টি পৌরসভা এবং ২ টি নগর পঞ্চায়েত। দুটি পৌর কর্পোরেশন হল বিজয়ওয়াড়া ও গুন্টুর, ৮ টি পৌরসভা হল গুড়িভাদা, জগগয়াপিতা, মংগলগিরি, নুভিভিদ, পননার, স্যাটেনাপল্ল, তাদেপালে, তানলি এবং ২ টি নগর পঞ্চায়েত হল নন্দীগা ও ভুইয়ুরু। অন্ধ্র প্রদেশ ক্যাপিটাল রিজার্ভেশন অথরিটি এর আওতাধীন অধীন মানদন্ড এবং গ্রামগুলির নিচের তালিকাটি রয়েছে।  মণ্ডল/গ্ৰাম আংশিকভাবে অন্তর্ভুক্ত অঞ্চলটির সীমানা ২২ সেপ্টেম্বর, ২০১৫ তে সম্প্রসারিত হয়, যার ফলে মণ্ডল ও গ্রামগুলির বর্ধন ও অপসারণ ঘটে।<. নিচের তালিকায় মণ্ডলগুলি আংশিকভাবে অন্তর্ভুক্ত (শুধুমাত্র কিছু গ্রাম) মূলধন অঞ্চলে।
আসানসোল রেল বিভাগ

আসানসোল রেলওয়ে বিভাগ হল ভারতের রেলওয়ের পূর্ব রেল জোনের চারটি রেল বিভাগের মধ্যে একটি। এই রেল বিভাগটি ১৯২৫ সালে গঠিত হয় এবং এই রেল বিভাগের সদর দপ্তর শিয়ালদহে আর পূর্ব রেল সদর দপ্তর আসানসোলে অবস্থিত। শিয়ালদহ রেল বিভাগ, হাওড়া রেল বিভাগ এবং মালদা রেল বিভাগ এই তিনটির সদর পূর্ব রেলের জোনের অধীনে কলকাতায় (হাওড়া) অবস্থিত।  এই রেল বিভাগটির রেলপথ প্রধানত পশ্চিবঙ্গের পশ্চিম বর্ধমান, পূর্ব বর্ধমান, বাঁকুড়া জেলা, বীরভূম জেলায এবং ঝাড়খণ্ডের ধানবাদ সহ কয়েকটি জেলাতে অবস্থিত।এই বিভাগের পূর্বে ভাগিরথী, হুগলি নদী ও দক্ষিণে বাঁকুড়া জেলা । তালিকাটিতে আসানসোল রেলওয়ে বিভাগের স্টেশন এবং তাদের স্টেশন শ্রেণী অন্তর্ভুক্ত করেছে।  এই স্টেশন গুলি যাত্রী পরিবহন করে না-
ক্ষিতীশচন্দ্র রায়চৌধুরী

ক্ষিতীশচন্দ্র রায়চৌধুরী (১৮৯৩ - ২০ নভেম্বর, ১৯৭৭) একজন বাঙালি ব্রিটিশ বিরোধী স্বাধীনতা আন্দোলনকারী সশস্ত্র বিপ্লবী, জননেতা ও রাজনীতিবিদ। ক্ষিতীশচন্দ্র অধুনা বাংলাদেশের নোয়াখালী জেলার ফকিরতলা গ্রামে জন্মগ্রহণ করেন। তার পিতার নাম ছিল ভগবানচন্দ্র। তাদের আদি বাড়ি ছিল ফরিদপুর জেলার ইদিলপুর। জাতীয় বিদ্যালয়ের ছাত্র থাকাকালীন স্বদেশী আন্দোলনে যোগ দেন। প্রথম বিশ্বযুদ্ধের সময় যুগান্তর দলের বিপ্লবীরা বিদেশী অস্ত্রসাহায্য নিয়ে যে বিপ্লবী অভ্যুত্থানের পরিকল্পনা করেন তিনি ছিলেন তার অন্যতম কর্মী। হাতিয়া দ্বীপে জার্মান যুদ্ধজাহাজ থেকে অস্ত্রশস্ত্র নামিয়ে আনার ভার ছিল নোয়াখালী বিভাগের বিপ্লবীদের ওপর। এইসমস্ত কাজে অংশগ্রহণ করার ফলে তাকে বিদ্যালয় শিক্ষা পরিত্যাগ করতে হয়। নরেন ঘোষচৌধুরীর নেতৃত্বে কলকাতার আশেপাশে রাজনৈতিক ডাকাতিতে অংশ নেন। নদিয়া জেলার শিবপুর গ্রামের ডাকাতির মামলায় গ্রেপ্তার হয়ে যশোরে তিন বছর অন্তরীন থাকেন। মুক্তি পাওয়ার পর ভারতীয় জাতীয় কংগ্রেস দলের কাজে যুক্ত হন পাশাপাশি গোপনে বিপ্লবী ছাত্র যুব কর্মীদের সাথেও সংযুক্ত থাকেন। কংগ্রেসের গণ আন্দোলনের প্রধান কর্মী হিসেবে ১৯২১ সালে ছয় মাস কারাদন্ড ভোগ করেন। ফিরে এসে স্বরাজ্য পার্টির স্থানীয় সংগঠক হয়েছিলেন। ১৯২৮-২৭ তিনি সাম্প্রদায়িক বিরোধের বিরুদ্ধে প্রধান বক্তা, কংগ্রেসের নেতা, কৃষক আন্দোলনের অন্যতম সহায়ক রূপে একজন জননেতা হয়ে ওঠেন। অস্পৃশ্যতা দূরীকরণ, নেতাজী সুভাষচন্দ্র বসুর সাথে বন্যাত্রানে, প্রতিটি সামাজিক আন্দোলনে তিনি ছিলেন অগ্রগণ্য কর্মী। আইন অমান্য আন্দোলনে তিনমাস পূনরায় কারাদন্ড ভোগ করেন। চট্টগ্রাম বিদ্রোহের পর ১৯৩২ সালে আবার গ্রেপ্তার হন। ১৯৩৮ সাল পর্যন্ত দেউলি ও বক্সা দুর্গে বন্দী থাকেন তিনি। দেশের বাণী নামক সাপ্তাহিক পত্রিকা সম্পাদনা করেছেন। ব্রিটিশ সরকারের গোয়েন্দা রিপোর্টে এই পত্রিকাকে কমিউনিস্ট পত্র বলে চিহ্নিত করা হয়। জেল থেকে মুক্তি লাভের পর কৃষক আন্দোলনে যোগ দেন ও কমিউনিস্ট মনোভাবাপন্ন হয়ে ওঠেন। ১৯৪৬ খ্রিষ্টাব্দের দাঙ্গায় শান্তি স্থাপনে সক্রিয় ছিলেন। দেশবিভাগের পরেও বাংলাদেশ পরিত্যাগ করেননি। নোয়াখালীর হিন্দু মুসলমান উভয় সম্প্রদায়ের কাছের মানুষ ও সর্বজনশ্রদ্ধেয় জননেতা ছিলেন ক্ষিতীশচন্দ্র রায়চৌধুরী, ছাত্র যুব কর্মীদের কাছে ক্ষিতীশ'দা। বাংলাদেশের স্বাধীনতা যুদ্ধের সময় রাজাকার বাহিনী তাকে হত্যা করতে এলে মুসলিম জনগণ তাকে রক্ষা করেন। স্বাধীন বাংলাদেশ প্রতিষ্ঠা পর্যন্ত আত্মগোপন করে থাকতে হয় এই বিপ্লবীকে। ১৯৭৭ সালে তাকে চিকিৎসার জন্যে কলকাতায় আনা হয়। হুগলীর রিষড়া সেবাসদনে ভর্তি থাকেন। ২০ নভেম্বর, ১৯৭৭ সালে তার মৃত্যু ঘটে।
শিলাপাথর গণহত্যাকাণ্ড

শিলাপাথর গণহত্যাকান্ড (ইংরাজি: Silapathar massacre) হল ১৯৮৩ সালের ফেব্রুয়ারি মাসে আসামের অবিভক্ত লক্ষীপুর জেলার শিলাপাথর এলাকায় পূর্ব পাকিস্তানের থেকে দেশ ভাগের সময় চলে আসা বাঙালি শরণার্থীদের উপর ঘটে যাওয়া একটি ভয়ঙ্কর গণহত্যা।  গণহত্যাকাণ্ডে প্রায় পঞ্চাশজন (৫০) বাঙালি নিহত হয়। সাংবাদিক সবিতা গোস্বামীর ভাষ্যমতে, সরকারি সূত্রে, এই সংঘর্ষে সহস্রাধিক মানুষ নিহত হয়েছে। এই আক্রমণের প্রাথমিক লক্ষ্য ছিল বাঙালি। কয়েক দিন পরে আক্রমণকারীরা দূরবর্তী এলাকার দিকে অগ্রসর হওয়ায় বেশ কয়েকটি সেতু ধ্বংস করে দেওয়া হয়েছিল। ১৯৬০-এর দশকে পূর্ব পাকিস্তানে অত্যাচারীর হয়ে হাজার হাজার বাঙালি পূর্ব পাকিস্তান থেকে পালিয়ে ভারতের পশ্চিমবঙ্গ, আসাম এবং অন্যান্য উত্তর-পূর্বাঞ্চলীয় রাজ্যগুলিতে শরণার্থী হিসেবে আশ্রয় নেয়। সেই সময় আসামের লক্ষীমপুর জেলার মধ্যে শিলাপাথর এবং অন্যান্য স্থানে কেন্দ্রীয় ও রাজ্য সরকারের দ্বারা বাংলা হিন্দু শরণার্থীদের বসতি স্থাপন করা হয়েছিল। শিলাপাথর এলাকায় কাকবরী, পানবাড়ী, অর্ণ্য রামনগর, অর্ণ্য তিরশী, খেরনি বাস্তি, সিমন সাপরি ও কঞ্চনকোণা গ্রামগুলি বাস করত বাংলার হিন্দু শরণার্থীরা। জয়পুর গ্রামের বসবাস করত হাজং শরণার্থীরা। বর্তমানে এই এলাকা ধেমাজি জেলার অধীনে। ১৯৮৩ সাল নাগাদ বাংলাভাষিরা শিলাপাথরের দুই দশক ধরে বসবাসকারী বাসিন্দা হয়ে উঠেছিল। তারা অঞ্চলের জাতিগত সংখ্যালঘু ছিল। এ অঞ্চলের প্রাচীনতম জনগোষ্ঠীর লোকেরা মাছ ধরার ফসল সংগ্রহের কাজ প্রায়শই তারা (শরণার্থীরা) করছিল। আক্রমণকারীরা কয়েকটি সেতু ধ্বংস করে ফেলেছিল যা দূরবর্তী এলাকার দিকে নিয়ে যায়। বন্দুক, বোমা, তীর-ধনুক দিয়ে গ্রামবাসীদের উপর আক্রমণ করে। গ্রামগুলো মৃত্যপুরীতে পরিণত হয়েছিল। হামলাকারীরা ঘরবাড়ি, মালামাল এবং খাদ্যশস্য পুড়িয়ে দেয়। প্রত্যক্ষদর্শীদের মতে, হামলাকারীরা শিশুদেরকে তাদের মায়ের হাত থেকে ছিনিয়ে নিয়ে আগুনে পুড়িয়ে দেয়। গ্রামবাসীরা আশ্রয়ের জন্য জঙ্গলের দিকে চলে যায়। তারা অনেক দিন ধরে খাদ্য এবং আশ্রয়বিহীন দিন কাটান। হাজং জনগোষ্ঠীর লোকজন সরাসরি হামলার লক্ষ্য ছিল না, কিন্তু তারা বাঙালি হিন্দুদের গণহত্যার সাক্ষী ছিল। ঘটনার সময় তাদের গ্রাম পুড়ে যায় এবং তারা শরণার্থী শিবিরে আশ্রয় নেয়। আক্রমণকারীরা গ্রামে আগুন ধরিয়ে দেয়, এর পর যারা বেঁচে ছিল তারা অরুণাচল প্রদেশে পালিয়ে চলে যায়।  পরে সরকার কিছু ত্রাণ শিবির স্থাপন করে। জঙ্গলে লুকিয়ে থাকা জীবিতরা ত্রাণ শিবিরে আশ্রয় নেয়।এই ঘটনার কয়েক মাস পরে সরকার কিছু টিন শীট এবং রেশন জীবিতদেরকে প্রদান করে এবং ত্রাণ শিবির ভেঙে দেয়। এর পর গ্রামবাসীরা তাদের ঘরবাড়ী পুনর্নির্মাণের জন্য কঠোর পরিশ্রম করেছিল। তবে গণহত্যার যারা ক্ষতিগ্রস্ত হয়েছিল তাদের জন্য সরকারের কোনো দীর্ঘমেয়াদি ত্রাণ ও পুনর্বাসন ব্যবস্থা করেনি।
পরকীয়া

পরকীয়া (ইংরেজি: Adultery বা Extramarital affair বা Extramarital sex) হল বিবাহিত কোন ব্যক্তির (নারী বা পুরুষ) স্বামী বা স্ত্রী ছাড়া অন্য কোন ব্যক্তির সাথে বিবাহোত্তর বা বিবাহবহির্ভূত প্রেম, যৌন সম্পর্ক ও যৌন কর্মকাণ্ড। মানবসমাজে এটি লঘু বা গুরুভাবে নেতিবাচক হিসেবে গণ্য। পাশ্চাত্য আধুনিক সমাজে এর প্রতি নেতিবাচক মনোভাব বজায় থাকলেও এটি আইনত অপরাধ বলে বিবেচিত হয় না, তবে অভিযোগ প্রমাণিত হলে পরকীয়াকারী ব্যক্তির বিবাহিত সঙ্গী তার সাথে বিবাহবিচ্ছেদের জন্য কোর্টে আবেদন করতে পারেন। তবে ইসলামি রাষ্ট্রসমূহে এর জন্য কঠোর শাস্তির বিধান রয়েছে, যা হল পাথর নিক্ষেপ করে মৃত্যুদন্ড প্রদান। মনোচিকিৎসায় একথা স্বীকৃত যে, পিতামাতার পরকীয়া সন্তানের মানসিক স্বাস্থ্যের উপর এবং সামাজিক সম্পর্ক ও যোগাযোগে বিরূপ প্রভাব ফেলে এবং অধিকাংশ ক্ষেত্রেই তা সন্তানের মানসিক বিষন্নতার ও আগ্রাসী মনোভাবের জন্ম দেয়। এছাড়া পারিবারিক ও দাম্পত্য সম্পর্কের অবনতিতে পরকীয়া প্রভাব রাখে।
পুনম যাদব

পুনম যাদব (মারাঠি: पूनम यादव; জন্ম: ২৪ আগস্ট, ১৯৯১) উত্তরপ্রদেশের আগ্রায় জন্মগ্রহণকারী ভারতের প্রথিতযশা আন্তর্জাতিক প্রমিলা ক্রিকেটার। ভারত ক্রিকেট দলের অন্যতম সদস্য তিনি। ঘরোয়া ক্রিকেটে মধ্য অঞ্চল, উত্তরপ্রদেশ ও রেলওয়েজের প্রতিনিধিত্ব করছেন। দলে তিনি মূলতঃ বোলাররূপে খেলে থাকেন। ডানহাতে লেগ ব্রেক বোলিংয়ের পাশাপাশি ডানহাতে নিচেরসারিতে ব্যাটিং করে থাকেন তিনি। ৫ এপ্রিল, ২০১৩ তারিখে বাংলাদেশের বিপক্ষে টি২০আই অভিষেক ঘটে তার। একই দলের বিপক্ষে ১২ এপ্রিল, ২০১৩ তারিখে ওডিআই অভিষেক ঘটে তার। ১৬ নভেম্বর, ২০১৪ তারিখে দক্ষিণ আফ্রিকার বিপক্ষে তার টেস্ট অভিষেক হয়। ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় অংশ নেন। আসন্ন আইসিসি মহিলা ক্রিকেট বিশ্বকাপকে ঘিরে ১৫ মে, ২০১৭ তারিখে মিতালী রাজের অধিনায়কত্বে ১৫-সদস্যের ভারতীয় দলের তালিকা প্রকাশ করা হয়। এতে তিনিও অন্তর্ভুক্ত হন।
ইংল্যান্ড ক্রিকেট দলের অধিনায়কদের তালিকা

এ তালিকাটি ইংল্যান্ড জাতীয় ক্রিকেট দলের অধিনায়কদের তালিকাবিশেষ। পুরুষ, কিশোর ও মহিলা ক্রিকেটাররা আনুষ্ঠানিকভাবে আন্তর্জাতিক পর্যায়ে ইংল্যান্ডের অধিনায়কত্ব করেছেন। ১৮৭৭ সালে ইংল্যান্ড সর্বপ্রথম টেস্ট খেলায় অংশগ্রহণ করে। যে-কোন দলের তুলনায় টেস্ট খেলায় অংশগ্রহণ ও সর্বাধিকসংখ্যক অধিনায়কের দায়িত্ব পালন করেছে দলটি। ১৯শ শতাব্দীতে বিদেশ সফরে জেমস লিলিহোয়াইট, আলফ্রেড শ ও আর্থার শ্রিউসবারি প্রধান পেশাদার উদ্যোক্তা। তাস্বত্ত্বেও বিদেশে কিছু শৌখিন সফর লর্ড হ্যারিস ও লর্ড হকের নেতৃত্বে হয়েছে। নিজ মাঠের কর্তৃপক্ষের সিদ্ধান্ত অনুযায়ী স্বাগতিক দলের অধিনায়কের দায়িত্বভার দেয়া হয়েছে। তাঁরা প্রায়শঃই তাঁদের নিজ এলাকায় জনপ্রিয় ছিলেন। ১৯০২-০৩ মৌসুম থেকে প্রায় ষাট বছর মেরিলেবোন ক্রিকেট ক্লাব সকল ধরনের বিদেশ সফরের দায়িত্ব পালন করে। এ সময় ইংল্যান্ডের চেয়ে “এমসিসি” নামেই খেলাগুলো অনুষ্ঠিত হতো। পেশাদারী, অধিনায়কের চেয়ে শৌখিনতার প্রচলন ঘটায় তারা। শ্রিউসবারির পর প্রায় ষাট বছর পর আরেক পেশাদার অধিনায়ক লেন হাটনের অন্তর্ভূক্তি ঘটে। ১৯৬২ সালে শৌখিন/পেশাদারের পার্থক্য বিলুপ্ত করা হয় এবং ব্রায়ান ক্লোজ ও তারপর রে ইলিংওয়ার্থের ন্যায় নতুন ধাঁচের অধিনায়কের উত্থান ঘটে। এ তালিকাটি ইংল্যান্ড দলের পক্ষে কমপক্ষে একটি টেস্টে অধিনায়কের দায়িত্ব পালনকারী ক্রিকেটারদের ঘিরে তৈরি করা হয়েছে। আগস্ট, ২০২০ সালে পাকিস্তানের বিপক্ষে তৃতীয় টেস্ট শেষে এর হালনাগাদ হয়েছে। ড্যাগারচিহ্নিত (†) খেলোয়াড়কে কমপক্ষে একটি টেস্টে অধিনায়কের দায়িত্ব পালন করাকে বুঝানো হয়েছে যাতে তিনি নিয়মিত অধিনায়কের সহকারী ছিলেন ও সিরিজে কর্তৃপক্ষের অনুমোদনক্রমে মনোনীত হয়েছেন। উইজডেন ক্রিকেটার্স অ্যালমেনাক এই ড্যাগারচিহ্নিত শ্রেণীকরণটি গ্রহণ করেছে। জুন, ২০০৫ সালে ইংল্যান্ড তাদের সর্বপ্রথম টুয়েন্টি২০ আন্তর্জাতিকে অংশগ্রহণ করে।
সন্দ্বীপ থানা

সন্দ্বীপ থানা বাংলাদেশের দক্ষিণ-পূর্ব উপকূলে বঙ্গোপসাগরে অবস্থিত চট্টগ্রাম জেলার অন্তর্গত সন্দ্বীপ উপজেলার একটি থানা। সন্দ্বীপ উপজেলার ১টি পৌরসভা এবং ১৪টি ইউনিয়নের প্রশাসনিক কার্যক্রম সন্দ্বীপ থানার আওতাধীন।
ইন ইউটেরো

In utero হচ্ছে একটি ল্যাটিন শব্দ(term), যার ভাবগত অর্থ হচ্ছে "জরায়ুর অভ্যন্তরে। জীববিজ্ঞানের ভাষায় এই শব্দটিকে (phrase) বর্ণনা করা হয় ভ্রুণ অথবা ফিটাস হিসাবে। সাধারণ ভাবে, একে জন্ম হয় নি; এমন সন্তান হিসাবে সুচিত করা হয়। টেমপ্লেট:Cell-biology-stub টেমপ্লেট:Latin-vocab-stub
চার্লস জিমেলিন

চার্লস জিমেলিন (ইংরেজি: Charles Gmelin) (২৮ মে, ১৮৭২ - ১২ অক্টোবর, ১৯৫০) সম্পূর্ণ নাম চার্লস হেনরি স্টুয়ার্ট জিমেলিন, একজন ব্রিটিশ দৌড়বীর এথলিট যিনি ১৮৯৬ সালে অ্যাথেন্সের প্রথম আধুনিক অলিম্পিক গেমসে গ্রেট ব্রিটেনের হয়ে সর্বপ্রথম পদক জেতার কৃতিত্ব অর্জন করেন। চার্লস জিমেলিন ব্রিটিশ ভারতের নদিয়া জেলার কৃষ্ণনগর শহরে জন্মগ্রহণ করেন। তার পিতা ছিলেন খৃষ্টান মিশনারী। ধর্মপ্রচারের উদ্দেশ্যে কৃষ্ণনগরে থাকতেন। জিমেলিনের শৈশব কাটে কৃষ্ণনগরে। তিনি প্রাথমিক পড়াশোনা শেষ করে ইংল্যান্ড চলে যান। অক্সফোর্ডের ম্যাগডালেন কলেজ স্কুল ও অক্সফোর্ড বিশ্ববিদ্যালয়ের কেলবে কলেজে পড়াশোনা করেন। স্নাতক হওয়ার পর ফ্রেশফিল্ড বিদ্যালয়ে প্রধান শিক্ষকতার কাজ নেন। ১৯০৪ সালে বেডফোর্ডশায়ারে হেস্টার রয়ড কে বিবাহ করেছিলেন তিনি। তিনি একজন দক্ষ ক্রীড়াবিদ ছিলেন। অক্সফোর্ডশায়ারের হয়ে ক্রিকেট ও ফুটবল দুই দলেরই প্রতিনিধিত্ব করেছেন। ১৮৯৫ থেকে ১৯০৬ সালে তিনি মাইনর কাউন্টি চ্যাম্পিয়নশিপে ক্রিকেট দলের প্রতিনিধিত্ব করেন। ১৮৯৬ সালের প্রথম আধুনিক অলিম্পিকে এথেন্সে যোগদান করেছিলেন। গ্রেট ব্রিটেনের ইতিহাসে তিনিই প্রথম অ্যাথলিট যিনি অলিম্পিকের ১০০ মিটারে নেমেছিলেন ও প্রথম পদকপ্রাপ্ত অলিম্পিয়ান হন। ১০০ মিটারে হিটে তৃতীয় হয়েছিলেন, ফাইনালে ওঠেননি কিন্তু ৪০০ মিটার দৌড় ৫৫.৬ সেকেন্ডে সম্পন্ন করে ব্রোঞ্জ পদক জেতেন চার্লস জিমেলিন। ১৯৫০ সালের ১২ অক্টোবর অক্সফোর্ডের ক্রওলে রোড হাসপাতালে ৭৮ বছর বয়েসে তার মৃত্যু হয়।